CELEX: 31992R2065
Language: el
Date: 1992-06-30 00:00:00
Title: Κανονισμός (ΕΟΚ) αριθ. 2065/92 του Συμβουλίου της 30ής Ιουνίου 1992 σχετικά με το ποσοστό που χρησιμοποιείται για τον υπολογισμό της ενίσχυσης στις αποξηραμένες ζωοτροφές για την περίοδο εμπορίας 1993/94

Avis juridique important

|

31992R2065

Κανονισμός (ΕΟΚ) αριθ. 2065/92 του Συμβουλίου της 30ής Ιουνίου 1992 σχετικά με το ποσοστό που χρησιμοποιείται για τον υπολογισμό της ενίσχυσης στις αποξηραμένες ζωοτροφές για την περίοδο εμπορίας 1993/94  

Επίσημη Εφημερίδα αριθ. L 215 της 30/07/1992 σ. 0048 - 0048

ΚΑΝΟΝΙΣΜΟΣ (ΕΟΚ) αριθ. 2065/92 ΤΟΥ ΣΥΜΒΟΥΛΙΟΥ της 30ής Ιουνίου 1992 σχετικά με το ποσοστό που χρησιμοποιείται για τον υπολογισμό της ενίχυσης στις αποξηραμένες ζωοτροφές για την περίοδο εμπορίας 1993/94ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πράξη προσχώρησης της Ισπανίας και της Πορτογαλίας, και ιδίως το άρθρο 89, παράγραφος 1,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι το άρθρο 5 παράγραφος 2 του κανονισμού (ΕΟΚ) αριθ. 1117/78 του Συμβουλίου της 22ας Μαΐου 1978 για την κοινή οργάνωση αγοράς στον τομέα των αποξηραμένων ζωοτροφών (4), προβλέπει ότι το ποσοστό που χρησιμοποιείται για τον υπολογισμό της ενίσχυσης  καθορίζεται σύμφωνα με τη διαδικασία του άρθρου 43 παράγραφος 2 της συνθήκης- ότι, σύμφωνα με το άρθρο 5 παράγραφος 2 του κανονισμού (ΕΟΚ) αριθ. 1117/78, η ενίχυση που προβλέπει η παράγραφος 1 του άρθρου αυτού, πρέπει να ισούται με ένα ποσοστό της διαφοράς μεταξύ της τιμής στόχου και της μέσης τιμής της παγκόσμιας αγοράς για τα  εν λόγω προϊόντα- ότι, λαμβάνοντας υπόψη τα χαρακτηριστικά της εν λόγω αγοράς, το ποσοστό θα πρέπει να καθοριστεί σε 70 % για την περίοδο εμπορίας 1993/94- ότι το καθεστώς ενίσχυσης για τις αποξηραμένες ζωοτροφές πρέπει να προσαρμοστεί από 1ης Μαΐου 1994- ότι το Συμβούλιο πρέπει κατά συνέπεια, να λάβει εγκαίρως, απόφαση για το μελλοντικό καθεστώς,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσοστό που πρέπει να χρησιμοποιείται για τον υπολογισμό της ενίσχυσης που αναφέρεται στο άρθρο 5 του κανονισμού (ΕΟΚ) αριθ. 1117/78, καθορίζεται σε 70 % για την περίοδο εμπορίας 1993/94.  Άρθρο 2  Σύμφωνα με τη διαδικασία του άρθρου 43 παράγραφος 2 της συνθήκης, το Συμβούλιο πρέπει να λάβει απόφαση, το αργότερο μέχρι τις 31 Μαρτίου 1994, για να καθορίσει εάν, από το 1994/95, η ενίσχυση στους παραγωγούς των εν λόγω προϊόντων πρέπει να  πραγματοποιείται μέσω της συνέχισης αυτής της ειδικής ενίσχυσης ή μέσω της ένταξης των εν λόγω προϊόντων στο γενικό πλαίσιο των ενισχύσεων στις αρόσιμες καλλιέργειες.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαΐου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 30 Ιουνίου 1992.  Για το Συμβούλιο Ο Πρόεδρος Arlindo MARQUES CUNHA (1) ΕΕ αριθ. C 303 της 22. 11. 1991.(2) ΕΕ αριθ. C 125 της 18. 5. 1992.(3) ΕΕ αριθ. C 98 της 21. 4. 1992.(4) ΕΕ αριθ. L 142 της 30. 5. 1978, σ. 1. Κανονισμός που τροποποιήθηκε τελευταία από τον κανονισμό (ΕΟΚ) αριθ. 2275/89 (ΕΕ αριθ. L 218 της  28. 7. 1989, σ. 1).